  Майя Бывальцева Праздниклы сӥзем салютэз Удмуртиын Вормон Парадэз ортчытон нуналлы выжтӥзы. Со сярысь 8-тӥ куартолэзе элькун тӧролэн но кивалтэтлэн администрацизылэн кивалтӥсез Сергей Смирнов вераз, ивортэ улосвыл тӧрлыкъёлэн пресс-службазы. Кызьы вераз Россилэн азьмуртэз Владимир Владимирович Путин, ми одно ик Быронтэм полкен но ортчом, зэмос Вормон Парад но радъялом. Но со бергес улоз. Али ми праздниклы сӥзем салютэз выжытон сярысь пумкылъян кутӥм. Кылем арын Ижкарын тыметлэн ярдураз но Шор площадьын салютэз 15 сюрс пала адями учкиз. Но выль коронавирус инфекци вӧлмон вакытэ ми адямиослэн тазалыксылы кышкытлык кылдытыны ум быгатӥське Сергей Смирнов, Удмуртиысь тӧролэн но кивалтэтлэн администрацизылэн кивалтӥсезСергей Смирнов Ижкарын улӥсьёс кутэм пумкылъянэз валалозы шуыса оскемзэ вераз но Вормон Нуналлы сӥзем салютэз 9-тӥ куартолэзе 23 часын федерал телеканалъёсын учкыны ӵектӥз. Вормон нуналэ вань ужрадъёс онлайн амалэн ортчозы, со пӧлын капчи атлетикая тупаса улонлы сӥзем эстафета но.  Тодэ вайытом, Вормон Парадэз берлолы выжтон сярысь кунлэн азьмуртэз оштолэзе вераз.  Тегъёс: Мерлык Ижкар Удмуртия ВормонНунал СергейСмирнов  